b'\n_START_ARTICLE_\nStandardne knji\xc5\xbenice (CLI)\n_START_PARAGRAPH_\nStandardne knji\xc5\xbenice CLI so standardne knji\xc5\xbenice komponente Common Language Infrastructure (CLI), ki je sestavni del ogrodja .NET. CLI vklju\xc4\x8duje standardne knji\xc5\xbenice, ki vsebujejo vleiko \xc5\xa1tevilo ob\xc4\x8dajnih funkcionalnosti za razvoj aplikacij na podro\xc4\x8dju informacijskih tehnologij, npr. branje in zapisovanje datotek, manipulacija z dokumenti v XML, ravnanje z izjemami, internacionalizacija (prevajanje in upo\xc5\xa1tevanje jezikovnih zna\xc4\x8dilnosti), mre\xc5\xbena komunikacija, ve\xc4\x8dnitno programiranje, introspekcija in \xc5\xa1tevilne druge._NEWLINE_Obse\xc5\xbeen nabor osnovnih knji\xc5\xbenic, katerih aplikacijski programski vmesniki so standardizirani, zelo olaj\xc5\xa1a delo programerjev. Obseg knji\xc5\xbenic je veliko ve\xc4\x8dji od standardnihknji\xc5\xbenic ve\xc4\x8dine drugih jezikov, na primer C++, in je po obsegu in pokritju funkcij primerljiv s standardnimi knnji\xc5\xbenicami jezika java._NEWLINE_Iz zgodovinskih razlogov je Framework Class Library (FCL) izvor standardnih knji\xc5\xbenic, ker je ogrodje .NET (ki vklju\xc4\x8duje FCL) prvotna implementacija CLI.\n_START_SECTION_\nBase Class Library\n_START_PARAGRAPH_\nBase Class Library (BCL) je preprosta osnovna knji\xc5\xbenica, ki slu\xc5\xbei kot standard za izvajalsko knji\xc5\xbenico jezika C# in je ena izmed standardnih knji\xc5\xbenic CLI. Knji\xc5\xbenica vsebuje vgrajene tipe CLI, osnovni dostop do datotek, specifi\xc4\x8dne atribute, varnostne atribute, manipulacijo z nizi, formatiranje izhoda, vhodnoizhodne tokove ("streams"), zbirke in ostale osnovne stvari. Knji\xc5\xbenica definira naslednje imenske prostore:'